b"\n_START_ARTICLE_\nLliga iraniana de futbol\n_START_SECTION_\nHist\xc3\xb2ria\n_START_PARAGRAPH_\nAbans dels anys 70, l'Iran no tenia una lliga nacional. Aquells anys existien lligues regionals, la m\xc3\xa9s important de les quals era la de Teheran. Els clubs m\xc3\xa9s populars i potents del pa\xc3\xads eren Taj\xc2\xb9 i Persepolis\xc2\xb2. Equips que es proclamaren campions a la lliga regional de Teheran foren Pas Tehran, Shahin, Taj i Daraei FC._NEWLINE_L'any 1970 es cre\xc3\xa0 el primer campionat nacional. L'any 1972 es cre\xc3\xa0 la Copa Takht Jamshid, que esdevingu\xc3\xa9 la m\xc3\xa0xima competici\xc3\xb3 i que dur\xc3\xa0 fina la revoluci\xc3\xb3 iraniana, l'any 1978. Despr\xc3\xa9s de la revoluci\xc3\xb3 i la posterior guerra Iran-Iraq el futbol deix\xc3\xa0 de ser una prioritat i la lliga nacional deix\xc3\xa0 de disputar-se en el per\xc3\xadode 1980-89. Nom\xc3\xa9s es diputaren algunes competicions de copa i algunes lligues locals._NEWLINE_El 1985 es cre\xc3\xa0 la Lliga Qods disputada per equips provincials. L'any 1989, en finalitzar la guerra es decid\xc3\xad que la Lliga Qods fos disputada per clubs. Fou la cinquena i darrera edici\xc3\xb3 de la lliga. El 1991 la lliga nacional adopt\xc3\xa0 el nom de Lliga Azadegan\xc2\xb3._NEWLINE_La temporada 2001-2002 va veure n\xc3\xa9ixer la primera lliga professional de l'Iran. La lliga adopt\xc3\xa0 el nom de Lliga Pro de l'Iran. El 12 d'agost de 2006 la federaci\xc3\xb3 decid\xc3\xad canviar el nom de la lliga i adopt\xc3\xa0 el de Copa del Golf P\xc3\xa8rsic per promoure el nom de Golf P\xc3\xa8rsic.\n_START_SECTION_\nNotes\n_START_PARAGRAPH_\n1. Taj canvi\xc3\xa0 el seu nom a Esteghlal FC el 1979._NEWLINE__NEWLINE_2. Shahin FC es dissolgu\xc3\xa9 el 6 de juliol de 1967 passant la majoria dels seus jugadors al Persepolis FC el 1968. Aquest darrer s'anomen\xc3\xa0 Piroozi el 1986; per\xc3\xb2 el nom Persepolis segu\xc3\xad essent usat de forma preferent._NEWLINE__NEWLINE_3. La Lliga Azadegan \xc3\xa9s actualment la segona divisi\xc3\xb3 de la lliga de l'Iran."